Pentium M

Pentium M je mikroprocesor architektúry x86 predstavený firmou Intel v marci 2003. Procesor bol pôvodne určený len na použitie v laptopoch (M ako mobilný). Pred uvoľnením bolo jeho kódové meno „Banias“.

Pentium M predstavuje radikálnu zmenu prístupu od Intelu, pretože tento procesor nie je variantom desktopového Pentia 4, ale modifikáciou procesoru Pentium III Tualatin (ktorý bol založený na jadre Pentia Pro). Je optimalizovaný na nižší odber elektrickej energie a nižšie produkované teplo ako desktopové procesory a tým umožňuje dlhší chod na batérie v notebookoch. Pentium M beží na nižších frekvenciách ako Pentium 4, ale ich výkon je porovnateľný (vďaka lepšej architektúre Pentia M). Napríklad Pentium M 1,6 GHz má podobný výkon ako Pentium 4 na 2,4 GHz. Procesory Pentium M boli taktované na frekvenciách od 900 MHz do 2,26 GHz.

 Externé odkazy 
 Pentium M na stránkach Intelu

Kategória:Mikroprocesory
Kategória:Intel